Komissiya
Komissiya [lat. komissio (commissio) – tapşırıq, tapşırmaq] – xüsusi tədbirlər üçün hazırlanmış müvəqqəti heyət. Komissiya sözü digər mənalarda da istifadə olunur: Müəyyən iş görən dövlət idarəsi; Xüsusi tapşırıq; Bir tərəfin ikinci tərəf qarşısında öz adından, lakin komitent üçün üçüncü tərəflə əqd bağlayacağı haqqında öhdəlik götürdüyü müqavilə; Nisbətən məhdud, müvəqqəti, fərdi problemlərin araşdırılması və həlli, tövsiyələrin işlənib hazırlanması, təhqiqatların aparılması üçün məxsusi yaradılan qrup, orqan; Müəyyən məsələnin həlli üçün səlahiyyətləri olan daimi və ya müvəqqəti kollegial orqan.